
Répáshuta Község Önkormányzata

3559 Répáshuta, Kossuth út 2.

38-8/2012.




     JEGYZŐKÖNYV 

Készült Répáshuta Község Önkormányzata Képviselő-testületének 2012. május 17. napján 18.00 órakor kezdődő üléséről.

Jelen vannak:
Mátrai Károly polgármester


Telekes Gábor alpolgármester


Erdős Tamás önkormányzati képviselő


Kátai Imre


„


Petőfi Valéria

„


Dr. Hegyközi Béla körjegyző

A polgármester köszönti a képviselő-testületet. Megállapítja, hogy az ülés határozatképes, azt megnyitja.

Ismerteti a napirendet:

1./ Aktuális kérdések megvitatása

     Előadó: Mátrai Károly polgármester


       Dr. Hegyközi Béla körjegyző
A napirendi ponttal valamennyi képviselő egyetért.

- A polgármester előadja, hogy lejárt az OTP Bank Nyrt-től felvett 2 MFt-os rövid lejáratú hitel.

A polgármester javasolja, hogy a likviditás biztosítása érdekében az önkormányzat újra vegyen fel 2MFt rövid lejáratú hitelt.

Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

Répáshuta Község Képviselő-testületének

15/2012.(V.17.) önkormányzati határozata

Tárgy: Rövid lejáratú hitel felvétele

Répáshuta Község Önkormányzat Képviselő-testülete az OTP Bank Nyrt. Északkelet-Magyarországi Régió Miskolci Igazgatóságától történő 2.000.000.-Ft rövid lejáratú hitel felvételével egyetért.

A képviselő-testület kötelezettséget vállal arra, hogy a hitel visszafizetés időtartama alatt a kért hitelt és járulékait a futamidő alatt – a felhalmozási és tőke jellegű kiadásokat megelőzően – a költségvetésbe betervezi és jóváhagyja.

A futamidő vonatkozásában a testület úgy nyilatkozik, hogy a kért hitelt 2012. május 31. napjától kívánja igénybe venni és 2012. december 21. napjáig visszafizeti.

A képviselő-testület a kért hitel és járulékainak fedezetéül az alábbi jogi biztosítékokat ajánlja fel:

l.) az Önkormányzat 6/1994.(VIII.29.) számú vagyonrendelete alapján, a törzsvagyonhoz nem tartozó, forgalomképes ingatlanokra jelzálogjog bejegyzés. A felajánlott ingatlanok per-, igény- és tehermentesek, más jogügylethez lekötve nincsenek, és nem képezte apport tárgyát sem. Az ingatlanok a hatósági- és az alapvető lakossági szolgáltatások ellátásában nem vesznek részt. A testület hozzájárul az ingatlanoknak az OTP Bank Nyrt. javára szóló, a hitel és járulékai mértékéig terjedő jelzáloggal történő megterheléséhez, első helyi zálogjogi ranghelyen.

Az ingatlanok adatai a következők:

Ingatlan megnevezése       Ingatlan címe          Hrsz.
Tul. hányad
Forgalmi érték eFt.

Tornaterem

   Répáshuta

     2/1.

       1/1
        95.372 



   Herman Ottó út 4/A.

Az Önkormányzat a felajánlott ingatlanra vonatkozó vagyonbiztosításból eredő jogokat az OTP Bank Nyrt-re engedményezi.

2.) 

A felajánlott állampapírok per-, igény- és tehermentese, más jogügylethez lekötve nincsenek.

A képviselő-testület felhatalmazza az OTP Bank Nyrt-t, hogy a hitel futamideje alatt az értékpapírok után járó járulékot, osztalékot beszedje, s ezzel az óvadék összegét megnövelje, valamint hozzájárulnak a nevezett értékpapíroknak a hitel futamidejére történő óvadéki zárolásához.

A testületnek tudomása van arról, hogy amennyiben a kölcsön és járulékainak visszafizetése a kölcsön lejáratakor nem történik meg, illetve nem szerződésszerűen történik, ill. a kölcsönszerződés bármely oknál fogva felmondásra kerül, a bank jogosult a közvetlenül, végrehajtási eljárás nélkül az óvadék összegéből a követelését kielégíteni.

3.) 

A képviselő-testület a hitel biztosítékaként az OTP0 Bank Nyrt. részére felajánlja központi támogatások, egyéb központi bevételek (SZJA), helyi adó, valamint a gépjárműadó bevételek engedményezését.

A testület nyilatkozik arról, hogy az Önkormányzat kötelezettségvállalása megfelel a Magyarország gazdasági stabilitásáról szóló 2011. évi CXCIV. Törvény 10.§.(3) bekezdésében foglaltaknak.

A testület felhatalmazza a polgármestert a Kölcsön szerződés és az Óvadéki szerződés aláírására.

Felelős: Mátrai Károly polgármester

Határidő: azonnal

- A polgármester előadja, hogy a Borsod-Abaúj-Zemplén Megyei Kormányhivatal törvényességi felügyeleti jogkörében eljárva indítványozta az Onga és Társult Települések Szociális és Gyermekvédelmi Alapfeladatot ellátó intézményfenntartó társulási megállapodás módosítását. A társulásnak tagja Répáshuta is.
Javasolja a módosítás elfogadását.

Ezt követően a képviselő-testület 5 egyhangú igen szavazattal a következő határozatot hozta:
Répáshuta Község Képviselő-testületének

16/2012.(V.17.) önkormányzati határozata
Tárgy: Onga és Társult Települések Szociális és Gyermekvédelmi Alapfeladatot ellátó intézményfenntartó társulásának 1. sz. módosítása

A Borsod-Abaúj-Zemplén Megyei Kormányhivatal az 1997. évi CXXXV. Tv. 20.§.(2) bekezdésében biztosított jogköre alapján törvényességi felügyeleti jogkörében 42-14/2012. hivatkozási számú törvényességi felhívással élt.

Javasolja a Társulási Megállapodás 9.4.; 10.2.; 11.;  pontok és a 17. pont utolsó mondata hatályon kívül helyezését, valamint a 9.6. pont kiegészítését az alábbiak szerint:
9.6. A szolgáltatást biztosító alkalmazottak, munkavállalók feletti munkáltatói jogkört az intézmény vezetője gyakorolja. Az intézményvezető munkáltatója Onga Nagyközség Önkormányzatának képviselő-testülete.

A felhívásban foglaltaknak megfelelően Répáshuta Önkormányzat Képviselő-testülete megtárgyalta az Onga és Társult Települések Szociális és Gyermekvédelmi Alapfeladatot ellátó intézményfenntartó társulásának módosításával kapcsolatos előterjesztést, és felhatalmazza a polgármestert, hogy a társulási megállapodás módosítása során a szükséges intézkedéseket megtegye.

Felelős: Mátrai Károly polgármester

Határidő: azonnal

- Ezt követően a körjegyző előadja, hogy az államháztartásról szóló 2011. évi CXCV. Tv. És a nemzetiségiek jogairól szóló 2011. évi CLXXIX. Tv. Alapján a Répáshutai Szlovák Nemzetiségi Önkormányzattal új együttműködési megállapodást kell kötni.

Ismerteti a tervezetet.

Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

Répáshuta Község Képviselő-testületének

17/2012.(V.17.) önkormányzati határozata

Tárgy: Együttműködési megállapodás a Répáshutai Szlovák Nemzetiségi Önkormányzattal

Répáshuta Községi Önkormányzat Képviselő-testülete úgy határozott hogy a Répáshutai Szlovák Nemzetiségi Önkormányzattal együttműködési megállapodást köt az alábbiak szerint:

EGYÜTTMŰKÖDÉSI MEGÁLLAPODÁS

Az államháztartásról szóló 2011. évi CXCV. törvény (továbbiakban Áht), az államháztartásról szóló törvény végrehajtásáról szóló 368/2011. (XII. 31.) Korm. rendelet, valamint a nemzetiségek jogairól szóló 2011. évi CLXXIX. Törvény (a továbbiakban: Nek.tv.) alapján a Répáshuta Község Önkormányzat (székhely: Répáshuta, Kossuth út 2.) továbbiakban: helyi önkormányzat – és a Répáshutai Szlovák Nemzetiségi Önkormányzat (székhely: Répáshuta, Kossuth út 2. ) – a továbbiakban nemzetiségi önkormányzat – együttműködésük szabályait az alábbi megállapodásban rögzítik.

A megállapodás tárgya:

1. A nemzetiségi önkormányzat működésének személyi és tárgyi feltételeinek biztosítása és a működéssel kapcsolatos végrehajtási feladatok ellátása.

2. A költségvetés előkészítése és megalkotása, valamint a költségvetéssel összefüggő adatszolgáltatási kötelezettségek teljesítése.

3. A nemzetiségi önkormányzat működési feltételeinek és gazdálkodásának eljárási és dokumentációs szabályai, valamint az ezeket végző személyek kijelölésének rendjével, és az adatszolgáltatási feladatok teljesítésével kapcsolatos előírások, feltételek.

4. A nemzetiségi önkormányzat kötelezettségvállalásaival kapcsolatosan a helyi önkormányzatot terhelő ellenjegyzési, érvényesítési, utalványozási, szakmai teljesítésigazolási feladatokat, továbbá a felelősök konkrét kijelölése.

5. A nemzetiségi önkormányzat kötelezettségvállalásának szabályait.

6. A helyi önkormányzat képviselete a nemzetiségi önkormányzat ülésein, közmeghallgatáson, és egyéb a nemzetiségi önkormányzat működésével kapcsolatos feladatok ellátása során.

I.

A nemzetiségi önkormányzat működésének személyi és tárgyi feltételei,

Működéssel kapcsolatos végrehajtási feladatok

a) A helyi önkormányzat a nemzetiségi önkormányzat részére a feladat ellátásához szükséges tárgyi, technikai eszközökkel felszerelt irodahelyiség használatát folyamatosan és térítésmentesen biztosítja Répáshuta, Kossuth út 2. szám alatt. Az irodahelyiség fenntartási és rezsi költségeit a helyi önkormányzat viseli.

b) A helyi önkormányzat Bükkszentkereszt-Répáshuta Községek Körjegyzőségén Répáshuta, Kossuth út 2. (a továbbiakban: Körjegyzőség) keresztül biztosítja a nemzetiségi önkormányzat működéséhez szükséges tárgyi és személyi feltételeket, biztosítja a nemzetiségi önkormányzat testületi üléseinek előkészítését, (meghívók, előterjesztések, hivatalos levelezés előkészítését, postázása, jegyzőkönyvek elkészítése és postázása), valamint ellátja a testületi döntések és a tisztségviselők döntéseinek előkészítését, a testületi és tisztségviselői döntéshozatalhoz kapcsolódó nyilvántartási, sokszorosítási, postázási feladatokat.

c) A Körjegyzőség ellátja a nemzetiségi önkormányzat működésével, gazdálkodásával kapcsolatos nyilvántartási, iratkezelési feladatokat, és viseli az a) –b) pontokban meghatározott feladatellátásához kapcsolódó költségeke, kivéve a testületi tagok és tisztségviselők telefonköltségei.

II.

A költségvetés előkészítése és megalkotása, valamint a költségvetéssel összefüggő adatszolgáltatási kötelezettségek teljesítése, gazdálkodásának eljárási és dokumentációs szabályai, adatszolgáltatási feladatok teljesítésveé kapcsolatos előírások

II/1.Gazdálkodás

A nemzetiségi önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról a Körjegyzőség gondoskodik.

A nemzetiségi önkormányzat önálló fizetési számlájának nyitásával, törzskönyvi nyilvántartásával és adószám igénylésével kapcsolatos feladatokat a Körjegyzőség köteles ellátni 2012. február 15-éig  a nemzetiségi önkormányzat elnökének együttműködésével.

A nemzetiségi önkormányzat nevében végzett tevékenységekkel, továbbá a helyi nemzetiségi önkormányzat képviselő-testületének működésével kapcsolatos bevételeket és kiadásokat külön elmei költségvetésben kell tervezni, a gazdálkodásról önálló könyveket kell vezetni és önálló beszámolót kell készíteni.

II/2. Költségvetés készítése, elfogadása

A nemzetiségi önkormányzat költségvetési határozatának előkészítése során a körjegyző a nemzetiségi önkormányzat költségvetési határozatának előkészítéséhez szükséges adatokat a költségvetési törvényből adódó részletes információk rendelkezésre állást követően közli a nemzetiségi önkormányzat elnöke november 30-áig benyújtja a nemzetiségi önkormányzat képviselő-testületének.

A körjegyző által elkészített költségvetési határozat tervezetet a nemzetiségi önkormányzat elnöke a központi költségvetésről szóló törvény kihirdetését követő negyvenötödik napig nyújtja be a nemzetiségi önkormányzat képviselő-testületének.

A nemzetiségi önkormányzat költségvetését költségvetési határozatban fogadja el. A nemzetiségi önkormányzat költségvetése az Áht. 23. §-ában felsorolt elemeket tartalmazza.

A nemzetiségi önkormányzat határozatban megállapított bevételei és kiadásai közgazdasági tatalom szerinti további részletezéséről elemi költségvetést készít a Körjegyzőség. A nemzetiségi önkormányzat elemi költségvetését a nemzetiségi önkormányzat elnöke hagyja jóvá.

II/3. Költségvetés módosítása
A nemzetiségi önkormányzat évente, legkésőbb a költségvetési határozat elfogadásáig határozatban állapítja meg a saját bevételeinek, valamint az adósságot keletkeztető ügyleteiből eredő fizetési kötelezettségeinek a költségvetési évet követő 3 évre várható összegét 

(Stabilitási tv. alapján)

A nemzetiségi önkormányzat költségvetési határozatában szereplő bevételek és kiadások módosításáról, a kiadásai előirányzatok közötti átcsoportosításáról a nemzetiségi önkormányzat képviselő-testülete dönthet. Amennyiben a nemzetiségi önkormányzat a költségvetési határozat készítésekor nem ismert többletbevételhez jut, vagy bevételei elmaradnak a tervezettől, erről a nemzetiségi önkormányzat elnöke tájékoztatja a  nemzetiségi önkormányzat képviselő-testületét. A költségvetési határozat módosítására negyedévenként van lehetőség a nemzetiségi önkormányzat képviselő-testületének döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei. hatállyal.

II/4. Zárszámadás

A nemzetiségi önkormányzat zárszámadási határozatának tervezetét a körjegyző készíti el, és nemzetiségi önkormányzat elnöke a költségvetési évet követő negyedik hónap utolsó napjáig terjeszti a nemzetiségi képviselő-testület elé. A nemzetiségi önkormányzat képviselő-testülete határozatban fogadja el a zárszámadását. A zárszámadási határozat tervezete az Áht. 91.§ (2) bekezdés szerinti részletezettséggel készül.

II/5. Helyi önkormányzat és a nemzetiségi önkormányzat költségvetésének kapcsolatai

A nemzetiségi önkormányzat a helyi önkormányzat költségvetési rendeletének tervezetét – a helyi kisebbségi közügyeket érintő ügyekben – véleményezi, az erről szóló határozatát a nemzetiségi önkormányzat költségvetési határozatával egyidejűleg megküldi a körjegyzőnek.

II/6. Adatszolgáltatás

A Körjegyzőség gondoskodik a nemzetiségi önkormányzat:

- Az ÁHT. És annak végrehajtásáról szóló Korm. rendelet szerinti adatszolgáltatások teljesítésről.

- Az elemi költségvetésről és az éves költségvetési beszámolóról az államháztartás információs rendszere keretében történő adatszolgáltatásáról.

- az évközi beszámolót, időközi költségvetési jelentést és időközi mérlegjelentést elkészítéséről.

III.

A nemzetiségi önkormányzat kötelezettségvállalásival kapcsolatosan a helyi  önkormányzatot terhelő ellenjegyzési, érvényesítési, utalványozási, szakmai teljesítésigazolási feladatok és a nemzetiségi önkormányzat kötelezettségvállalásának  szabályai
III/1. Kötelezettségvállalás, utalványozás

A nemzetiségi önkormányzat kiadási előirányzatai terhére a nemzetiségi önkormányzat elnöke, a Kormány rendelet 60. § (2) bekezdésében meghatározott összeférhetetlenség esetén az elnök által írásban felhatalmazott elnökhelyettes jogosult kötelezettségvállalásra és utalványozásra. Kötelezettségvállalás kizárólag pénzügyi ellenjegyzés után, írásban történhet.

III/2. Pénzügyi ellenjegyzés  

A nemzetiségi önkormányzat kiadási előirányzatai terhére vállalt kötelezettség esetén a pénzügyi ellenjegyzésre a Körjegység Pénzügyi vezetője jogosult. A pénzügyi ellenjegyzőnek meg kell győződnie arról, hogy a szabad előirányzat rendelkezésre áll, a tervezett kifizetési időpontokban a pénzügyi fedezet biztosított, és a kötelezettségvállalás nem sérti a gazdálkodásra vonatkozó szabályokat.

A kötelezettségvállalást, utalványozást, valamint az ellenjegyzést ugyanazon személy nem végezheti.

III/3. Szakmai teljesítés igazolása és érvényesítése

A szakmai teljesítés igazolás a kiadások utalványozása előtt történik. A szakmai teljesítés igazolása során ellenőrizhető okmányok alapján ellenőrizni, szakmailag igazolni kell a kiadások teljesítésének jogosságát, összegszerűségét, ellenszolgáltatást is magában foglaló kötelezettségvállalás esetében annak teljesítését. A szakmai teljesítést az igazolás dátumának és a teljesítés tényére történő utalás megjelölésével, az arra jogosult személy aláírásával kell igazolni. A szakmai teljesítés igazolására a helyi nemzetiségi önkormányzat elnöke jogosult.

Az érvényesítést a Körjegyzőség Pénzügyi vezetője végzi.

Az érvényesítésnek – az „érvényesítve” megjelölésen kívül – tartalmaznia kell a megállapított összeget, a könyvviteli elszámolásra utaló főkönyvi számlaszámot, az érvényesítés dátumát és az érvényesítő aláírását.

III/4. A nemzetiségi önkormányzat számlái

A nemzetiségi önkormányzat költségvetési gazdálkodásával és a pénzellátással kapcsolatos minden pénzforgalmát az OTP Bank Zrt-nél megnyitásra kerülő pénzforgalmi számlán bonyolítja le.

Készpénzfelvételre a nemzetiségi önkormányzat elnöke, illetve az általa írásban megjelölt személy jogosult. A pénztár kezelésével kapcsolatos feladatokat a Körjegyzőség pénzügyi osztálya látja el.

IV.

A helyi önkormányzat képviselete a nemzetiségi önkormányzat ülésein, közmeghallgatáson, és egyéb a nemzetiségi önkormányzat működésével kapcsolatos feladatok ellátása során

A nemzetiségi önkormányzat ülésein és a közmeghallgatáson a helyi önkormányzat megbízásából és képviseletében a körjegyző vesz részt és jelzi, amennyiben törvénysértést észlel.

Egyéb a nemzetiségi önkormányzat működésével kapcsolatos – a Nek tv.   80. § (5) bekezdésében meghatározott – feladatok ellátásában történő együttműködés a Körjegyző feladata.

V.

Az együttműködési megállapodás az elfogadását követő napon lép hatályba.

Ezzel egyidejűleg hatályát veszti a 12/2011.(IV.20.) önkormányzati határozattal elfogadott együttműködési megállapodás

Répáshuta, 2012. május 17.


Mátrai Károly sk.
Petőfi Valéria sk.

Polgármester
Nemzetiségi Önkormányzat

Dr. Hegyközi Béla sk.


Körjegyző
Ezt követően a polgármester megköszöni a részvételt és az ülést bezárja.
Kmf.


Mátrai Károly
Dr. Hegyközi Béla


polgármester
körjegyző

